text: Mandag blev krigens veteraner hædret
  05 september 2016 kl. 14.43
  Varde hædrede sine soldater, som risikerer livet i alverdens brændpunkter.
  Fra morgenstunden mandag blev de 38 danske soldater, som har mistet livet ved Danmarks deltagelse i konflikten i Afghanistan, mindet ved en flaghøjtidelighed i Oksbøllejren.
  Senere mandag viste Varde Kommune  respekt for de udsendte soldater med en flagdag på byens torv, hvor der var parade og uddeling af medaljer til børn af de udsendte,  og mandag aften er der middag for alle veteraner på Varde Rådhus.
  Som et særligt indslag fik 60 børn af veteraner eller tjenstgørende, som bor i Varde Kommune, mandag eftermiddag tildelt en børnemedalje. Det foregik ved paraden på Varde Torv, hvor der også vil være militære køretøjer fra Pansermuseet i Oksbøl.
  Peter Svane, kontaktofficer, Oksbøllejren.: "- Det betyder rigtigt meget, at veteranerne og deres familier bliver hædret og anerkendt på denne måde."
  - Det betyder rigtigt meget, at veteranerne og deres familier bliver hædret og anerkendt på denne måde. Det siger kontaktofficer i Oksbøllejren Peter Svane til TV SYD. Hør ham i klippet her:
  Der er rejst en mindesten i Oksbøllejren over de faldne soldater i Afghanistan. Stenen er bragt hjem fra den nu lukkede danske lejr, Camp Bastian,  i landet.
  Mandag 5. september er National Flagdag.  Her anerkender Danmark officielt de udsendte soldater og deres pårørende herhjemme.
  Varde Kommune har:
    tre garnisioner
  1500 militære arbejdspladser
  700 veteraner
  Også Fredericia, Aabenraa og Sønderborg fejrede veteranerne på den national flagdag.
  